മാതൃഭാഷ

പെറ്റമ്മ പോലൊരു ഭാഷയുണ്ട്  
പോറ്റമ്മയെൻ ചാരെയുണ്ട് 
പേരുകേട്ടവർ പാരമ്പര്യ ശീലുചൊല്ലും
മാതൃഭാഷതൻ അക്ഷരമാലഗണങ്ങളെ.

മാമല നാടിൻ്റെ മലയാള ഭാഷയെ 
തിരിക്കുന്നു സ്വരങ്ങൾ വ്യഞ്ജനങ്ങളാക്കിയും.
‘അ ആ ഇ ഈ’ യെന്നു നീട്ടിയൊതി സ്വരങ്ങളാക്കി
'ക ച ട ത പ' ചൊല്ലി വർഗങ്ങളാക്കി നിന്നെ.

'യ ര ല വ' മധ്യമങ്ങളായി തിരിക്കുന്നു 
'ശ ഷ സ' ഊഷ്മാക്കളാകുന്നു.
'ഹ' നിന്നെ ഒരു ഘോഷിയാക്കുന്നു.
'ള ഴ റ' നിങ്ങളെ ദ്രാവിഡമധ്യമങ്ങളിൽ ചേർക്കുന്നു.
'ർ ൽ ൾ ൺ ൻ'   നിങ്ങളെ ചില്ലുകൾ യെന്നു വിളിക്കുന്നു.

വൈവിധ്യ സ്വരങ്ങളും വ്യഞ്ജനങ്ങളും ചേർത്തൊരാ- 
ക്ഷരമാലയിൽ കോർത്തൊരു മുത്തുമണി നീ.
മാതൃഭാഷ തൻ ആത്മശുദ്ധി നിനക്ക്
എൻ പെറ്റമ്മപോലൊരാത്മഭംഗി.

-വിനീത് വിശ്വദേവ് 
ചേർത്തല ആലപ്പുഴ